Opfølgning rengøringsydelsen ISS 
Sagsfremstilling 
14.    Opfølgning rengøringsydelsen ISS  
                                                                                                                        Åbent 
Sagsnr.: 326-2014-6128        J.nr.: 88.00.00           Kjeld Dahl.: 326-2014-106868 
  
SAGSFREMSTILLING 
Kommunalbestyrelsen vedtog på mødet den 26. februar 2014, at undersøge om der kan udarbejdes en månedlig 
opfølgning til Økonomiudvalget. 
  
Økonomiudvalget forelægges hver måned den samlede tilfredshedsmåling, som bliver udarbejdet for hvert 
rengøringssted. 
  
Der er i alt 128 steder der foretages rengøring på. Tilfredshedsmålingen for anden del af marts måned udviser 3,8 i 
kvalitet (3,8 i februar) og 4,1 i samarbejde (4,2 i februar). 
Af de 128 steder har 19 steder indrapporteret om problemer som rengøringscontrolleren har vurderet til at skulle 
påtales overfor ISS. 
  
Disse påtaler har, eller er ISS i gang med at afklare. 
  
I udbudsmaterialet var angivet, at der som hovedregel skulle rengøres i tidsrummet fra kl. 6.00 til kl. 17.00. Der er 
administrativt givet ISS lov til efter aftale med lokaliteternes leder, at der kan rengøres i tidsrummet fra kl. 5.00 til kl. 
18.00.  
Udvidelsen af tidsrummet har været et ønske fra ISS's side, da det giver ISS større mulighed for at tilrette arbejdet 
for den enkelte medarbejder og sikre den enkelte flere timer. Desuden giver det færre gener i forhold til driften på 
den enkelte institution.  
  
BEHANDLING 
Direktion, Økonomiudvalg 
  
INDSTILLING 
Økonomichefen indstiller orienteringen til efterretning. 
  
ØKONOMISKE KONSEKVENSER 
Ingen. 
Direktionens møde den 22. april 2014: 
Direktionen vedtog at anbefale økonomichefens indstilling. 
Økonomiudvalgets møde den 23. april 2014: 
Økonomiudvalget vedtog at godkende Direktionens indstilling. 
  
Katja Lund og Arne Paulsen, A, ønskede sagen i Kommunalbestyrelsen. 
  
Bilag 
  
  
  
  
  
Kommunalbestyrelsens møde den 30. april 2014: 
[adresse] 2014 Marts.xlsm 
326-2014-107736 
Kommunalbestyrelsen tog sagen til efterretning. 
